JWD ทุ่ม6.62ลบ.เข้าซื้อ”กีลเลี่ยน” หวังสิทธิเช่าที่ดินท่าเรือแหลมฉบัง
JWD ส่งบริษัทย่อยเข้าซื้อหุ้น 99.998% ใน "กีลเลี่ยน" มูลค่า 6.62 ล้านบาท เพื่อสิทธิเช่าที่ดินระยะยาวในเขตท่าเรือแหลมฉบัง
2 พ.ค. 2560

บริษัทเจดับเบิ้ลยูดี อินโฟโลจิสติกส์ จำกัด (มหาชน) หรือ JWD ระบุว่า บริษัท เบญจพรแลนด์ จำกัด ซึ่งเป็นบริษัทย่อยที่ถือหุ้นอยู่ 99.9% ได้เข้าซื้อหุ้นทั้งหมด 99.998% ในบริษัท กีลเลี่ยน จำกัด มูลค่า 6.62 ล้านบาท เพื่อให้ได้สิทธิการเช่าที่ดินระยะยาวในเขตท่าเรือแหลมฉบัง ขนาด 7 ไร่ 1 งาน 11 ตารางวา ที่บริษัท กีลเลี่ยน จำกัด ได้รับจากการท่าเรือแห่งประเทศไทย ระยะเวลา 10 ปี ตั้งแต่วันที่ 1 ก.ค.57-30 มิ.ย.67 นอกจากนั้นบริษัทยังสามารถได้รับกำไรจากการให้เช่าที่ดินแปลงดังกล่าวอีกด้วย